kardosdrur/scandi-wiki huggingface dataset:
Den Gamle Arrest (Vejle)

Den Gamle Arrest er navnet på et arresthus, der opførtes i tilknytning til byggeriet af Vejles fjerde og nuværende Rådhus fra 1878-79. Arrestbygningen indeholdt oprindelig 20 celler i de tre etager.

I 1984-85 blev bygningen overtaget, renoveret og omdannet til Café Biografen af nogle ildsjæle, deriblandt Henning Nielsen, der havde drevet et tilsvarende sted i Odense indrettet i den tidligere Brandts Klædefabrik. Denne ombygning modtog i 1985 Vejle-prisen til forfremmelse af Vejles forskønnelse. I betænkningen stod der bl.a. "Ved gennemførelse af denne ombygning og restaurering har man medvirket til at bevare den godt 100 år gamle arrestbygning, der en overgang var dømt til nedrivning. Med nænsom hånd er der foretaget en udvidelse på vest- og sydfacaden indeholdende væksthus i forbindelse med caféen samt et trappetårn, alt udført i glas, der på smukkeste måde harmonerer med den gamle bygning og alligevel giver den et moderne tilsnit."

I dag er der stadig café i Caféen Den Gamle Arrest, men kun et mindre lokale, kaldet "Loftet" bliver stadig brugt til fremvisning af film, og 1985-2009 udlånt til Vejle Filmklub. Den anden større biografsal, "1.salen", fremstår i dag som ét stort rum med en scene, hvor der afholdes selskaber og kulturelle arrangementer, både for bredden og undergrundsscenen i Vejle.

Weblink
 http://www.cafeen.nu 

Caféer i Danmark
Nedlagte fængsler i Danmark
Bygninger, konstruktioner og anlæg i Vejle
Kultur i Vejle
Jernbeton

Jernbeton, armeret beton eller  monierkonstruktioner er en betegnelse for beton med armeringsjern: indstøbte stålstænger. Jernbeton kombinerer betonens og stålstængernes egenskaber og kan modstå større trækkrafter end uarmeret beton. Hvis armeringen ruster, udvides det, og den ydre beton kan skalle af.

Den franske gartner og opfinder Joseph Monier (1823-1906) er en af opfinderne af jernbeton.

I Danmark var især arkitekten Emanuel Jensen fortaler for indførelsen af Monierkonstruktioner i byggeriet.

Eksterne henvisninger 
Arkitekt Emanuel Jensens forelæsning Om Monierkonstruktioner i Dansk Ingeniørforening i november 1891.

Beton
Traveling salesman problem

Travelling Salesman problemet (TSP) er et kendt problem i kombinatorisk optimering. Der forskes i problemet i operationsanalyse og datalogi.

Problemet formuleres som følgende: Givet en liste af byer og deres parvise afstande, er problemet at finde den korteste mulige tur der besøger alle byer præcist én gang.

Problemet er NP-komplet.

TSP minder om Hamiltonkreds-problemet.

Eksterne henvisninger 

Matematisk optimering
NP-komplet

Inden for kompleksitetsteori i datalogi, er kompleksitetsklassen NP-komplet (forkortet NP-C eller NPC, hvor NP står for non-deterministisk polynomiel tid) en klasse af problemer der har følgende to egenskaber:

 Enhver løsning til problemet kan verificeres i polynomiel tid.
 Hvis problemet kan løses i polynomiel tid, så kan alle problemer i NP løses i polynomiel tid.

Beregnelighed
Sania

Sania er en dansk musik-duo bestående af Gitte Hansen (f. 1971) og Tommy Christensen (f. 1970).
De spiller dansemusik i genrerne fra dansktop til rock.

Sania har i efteråret '08 udgivet 3 singler, Lykkens Veje, De Gode Gamle Dage og Lykken I San Fernando.
I marts 2009 udgav Sania EP'en Har Du Drømmen Endnu indeholdende 6 numre.
I oktober 2010 udkom debutalbummet 'Vi Fester Hele Natten' indeholdende 12 gode popnumre på dansk.

Eksterne henvisninger 
 – Sania.dk 

Musikgrupper fra Danmark
Musikgrupper fra 2008
Billum

Billum er en lille by i Sydvestjylland med , beliggende i Billum Sogn. Byen ligger i Varde Kommune og tilhører Region Syddanmark. Billum består af to dele, henholdsvis Billum Kirkeby vest for Sekundærrute 463 (Tarphagevej) og Billum stationsby centreret omkring Sekundærrute 431 (Vesterhavsvej) opstået som en vejklyngeby.

Stationsbyen ligger på jernbanestrækningen Varde-Nørre Nebel Jernbane. Fra den lille by er der 4 kilometer til Oksbøl, 10 kilometer til Varde og knap 15 til Vesterhavet (ved Vejers Strand).

Historie, geografi og infrastruktur
Byen blev oprindeligt til omkring Billum Kirke, der er en tufstenskirke fra 1200-tallet. Kirken var samlingspunkt i Billum Sogn, og fra kirken var der gode muligheder for græsning og derudover mulighed for sejlads via Ho Bugt som ligger lige syd for byen. Da jernbanen mellem Varde og Nørre Nebel kom til i 1903 udvikledes byen i stedet omkring stationen. I dag har de to områder derfor to separate vejskilte påtrykt henholdsvis Billum Kirkeby og Billum. Området omkring Billum Kirkeby bliver i visse kort refereret til som Vesterager.

I området omkring Billum ligger flere spredte bebyggelser med autoriserede stednavne. I den nordlige udkant af byen er Hannevang og Nørre Billum, mens Billum Gårde forlænger byen mod syd. Nybyggeri i Billum foregår i dag i den sydlige del af byen mod Billum Gårde.

Foruden kirken fra 1200-tallet er der i området fundet et trelleborghus, som vidner om tidlige bosættelser.

Billum Kro er en kongelig privilegeret landevejskro fra 1700-tallet, der i perioden 1913-1968 tjente som afholdskro. Spiritusforbuddet har været ophævet siden 1969.

Ved Kjelst nær Billum ligger et radiofyr der ejes af Naviair (nedlagt ca. 2014-2015).

Demografi, social- og sundhedsvæsen

Befolkningen i Billum er relativt ung i Varde Kommune målt på gennemsnitsalder. Dette skyldes nybyg særligt i 90'erne og 00'erne, hvilket også har resulteret i en lille befolkningsvækst. 

Billum Skole var en folkeskole indtil 2017, hvor den blev lukket og eleverne i stedet henvistes til Blåvandshuk Skole i Oksbøl. De gamle skolelokaler blev overtaget af Billum Friskole, der giver et lokalt skoletilbud i Billum. I forlængelse af friskolen er også en fribørnehave og frivuggestue. Disse institutioner er beliggende i Billum Kirkeby.

Administration og politik
Billum hører administrativt under Varde kommune siden strukturreformen i 2007. Før 1970 var byen administreret under Janderup-Billum Sognekommune, som med kommunalreformen i 1970 blev indlemmet i tidligere Varde Kommune.

Størstedelen af borgerne i Billum er borgerligt orienteret, hvor Venstre får over 50 % af stemmerne i Billum-området ved kommunalvalgene.

Billum Sogneforening står for det lokalpolitiske arbejde i Billum og en repræsentant herfra repræsenterer Billum i "Det Lokale Udviklingsråd for Varde Opland", som er et af 9 udviklingsråd i Varde Kommune. Tidligere formand for sogneforeningen i 25 år Walther Bech Sørensen, der også stillede op til byrådet i Varde ved kommunalvalget i Varde Kommune 2017 er den nuværende repræsentant.

Kilder

Eksterne henvisninger 
 Billum bys hjemmeside

Byer i Varde Kommune
Arne Bertelsen

Arne Bertelsen (1. juli 1911 i Odense – 7. oktober 1992) var en dansk organist og pianist. Han var regnet for én af dansk korsangs store pionerer.

Baggrund 
I 1932 stiftede Arne Bertelsen Odense Motetkor og var korets dirigent til 1944. Han var samtidig organist og kantor ved Fredens Kirke i Odense, indtil han i 1944 flyttede til København, ansat som organist ved Messiaskirken i Charlottenlund. I 1944 stiftede han Københavns Kammerkor og fungerede som leder af koret i over 40 år. I 1956 stiftede han Messiaskirkens Kor, som i 1957 omdannedes til Messiaskirkens Ungdomskor (MUK), hvilket senere skiftede navn til Messiaskirkens Koncertkor (MKK).
Fra 1970 til 1992 underviste Arne Bertelsen på Ordrup Privatskole, i Gentofte Kommune nord for København.

I 1962 indspillede Bertelsen en gramofonsingle med Katy Bødtger. A-side: "Dejlig er den himmel blå" af N.F.S. Grundtvig. Arne Bertelsen (orgel). B-side: "Julen har englelyd" af A.P. Berggreen – N.F.S. Grundtvig.

Eksterne henvisninger 
 Det virtuelle musikbibliotek: Dansk Musik Tidsskrift 1956 -03 
 Messiaskirkens Koncertkor (MKK)
 Traditional Music for the Contemporary Church
 Danpop: Dansk Polydor udgivelser på EP 45rpm

Organister fra Danmark
Dirigenter fra Danmark
Calciumhypochlorit

Kalciumhypoklorit eller calciumhypochlorit, Ca(ClO)2, er et stærkt oxidationmiddel og er den aktive substans i blegepulver. 
Det anvendes bl.a. til desinfektion af drikkevand og svømmebassiner.

Oxidationsmidler
Calciumforbindelser
Desinfektionsmidler
European Business Game

European Business Game (EBG) er en europæisk konkurrence for unge om at etablere den bedste fiktive virksomhed. Man kan deltage i konkurrencen, hvis man har faget erhvervsøkonomi på gymnasier eller på HF.

Formålet med konkurrencen er at vise eleverne de problemstillinger og udfordringer, der forekommer ved etablering af selvstændig virksomhed, og derved lære eleverne, at livet i en virksomhed er præget af konstante forandringer. Projektgrupperne skal være på 3-5 personer.

Eleverne deltager i en regional konkurrence, hvor finalisterne fortsætter til en national finale. Vinderne af den danske finale går videre til den internationale konkurrence med deltagere fra store dele af Europa.

Vurdering af projekterne 
Ved vurdering af projekterne har man et pointsystem, hvor man i syv kategorier maksimalt kan score 100 point. 
 Sammenhæng i projektet: 15 point
 Ideens gennemførlighed (også levedygtighed på et marked): 10 point
 Virksomhedens opbygning (produktionsproces/organisatorisk struktur): 15 point
 Anvendelse af virksomhedens ressourcer (virksomhedens finansielle og menneskelige ressourcer): 15 point
 Problemløsning (direkte dialog med virksomheder og andre relevante personer): 15 point
 Europæisk dimension (europæisk marketing strategi, joint venture eller partnerskab, europæisk markedsundersøgelse, ideens potentiale, europæisk levedygtighed): 15 point
 Skriftlig og mundtlig præsentation (kvaliteten af den skriftlige og mundtlige præsentation): 15 point

Eksterne henvisninger 
 Den officielle hjemmeside for konkurrencen 

Erhvervsøkonomi
Erhvervsliv
Natriumhypoklorit

Natriumhypochlorit eller natriumhypoklorit, NaClO, er et stærkt oxidationsmiddel og anvendes i en vandig opløsning til desinfektion og blegning. 

Produktet sælges i de fleste supermarkeder i blå 1-liters plastflasker under handelsnavne som Klorin.

Se også 

Oxidationsmidler
Natriumforbindelser
Klorforbindelser
Oxygenforbindelser
Desinfektionsmidler
Ulrik Lind

Ulrik Lind (født i 1973) har siden 2008 været målmandstræner i Vejle Boldklub.

Profil 
Lind har tidligere været aktiv målmand i Odense Boldklub og Dalum IF, men indstillede karrieren i 2005.

Lind er en moderne målmandstræner. Hans arbejdsmetode indeholder blandt andet coaching med henblik på at gøre målmændene i Vejle Boldklub til deres egne trænere, hvorfor en del af træningen finder sted i mødelokalerne. Linds coaching handler om, at spillerne selv skal holde fokus på deres målsætninger og lære at forberede sig mentalt til forskellige opgaver.

Principperne bag træningsmetoderne har Ulrik Lind delvist selv udviklet og delvist hentet hos den tidligere landsholdsmålmand Lars Høgh.

Kilde 
 Vejle Amts Folkeblad

Fodboldtrænere fra Danmark
Ole Jacobsen (komponist)

Ole Jacobsen (27. marts 1849 i Ordrup – 31. januar 1921 smst) var en dansk skolebestyrer og komponist til sangen "Den lille Ole med paraplyen".

Baggrund 
Ole Jacobsen var bestyrer på Ordrup Privatskole nord for København.

Den lille Ole med paraplyen 
Det siges at Peter Lemche efter en middag i 1873 så sin ven skolebestyrer Ole Jacobsen stå med sin paraply under armen. Inspireret af synet digtede Lemche spontant et vers om sin ven. Efterfølgende tilføjede Peter Lemche de resterende vers, og Ole Jacobsen skrev melodien.

Den lille Ole med paraplyen
Tekst: Peter Lemche, 1873
Melodi: Ole Jacobsen, 1873

Den lille Ole med paraplyen,
ham kender alle småfolk i byen,
hver lille pige, hver lille dreng,
han lægger sødt i sin lille seng.

Så vil han ud paraplyen brede
og uskylds hygge om lejet sprede,
da vil i drømme den lille fyr
fortælle dejlige eventyr.

Han vil fortælle om stjerner klare,
og om den dejlige engleskare,
og om den yndige lille fe,
som alle børn vil så gerne se.

Og har om dagen de artig’ været,
og kærlig fader og moder æret,
da kan så glade til sengs de gå,
og drømme smukt om Guds engle små.

Og når om morgenen solen skinner,
da vågner de med små røde kinder,
og takke Gud for, hvad de har drømt,
og kysse fader og moder ømt.

Eksterne henvisninger 
 
 Mama Lisa's World of Children & International Culture.
 A Song about The Sandman, who is also known as The Dream God and Ole Lukoie
 Man On Fire; tvivl om melodiens oprindelse.
 Jørgen Eberts hjemmeside om danske sange

Komponister fra Danmark
Skolefolk fra Danmark
Danskere i 1800-tallet
Danskere i 1900-tallet
Personer fra Ordrup
Sulzbach am Main

Sulzbach am Main (eller: Sulzbach a.Main) er en købstad (markt) i Landkreis Miltenberg i Regierungsbezirk Unterfranken i den tyske delstat Bayern, og ligger ved floderne Main og Sulzbach, omkring 7 km syd for Aschaffenburg ved vestenden af Mittelgebirgeområdet Spessart, i den nordligste ende af Landkreis Miltenberg.

Inddeling 
Ud over Sulzbach ligger i kommunen landsbyerne Soden (ridligere også Bad Sodenthal) og Dornau.

Eksterne henvisninger
Onkel Anders

Onkel Anders er en fiktiv person i fænomenet Far til fire. I filmene fra 1953-1961 spilles han af Peter Malberg, i filmen fra 1971 spilles han af Buster Larsen og i de nye film er det Jess Ingerslev og Kurt Ravn, som spiller onkel Anders.

Fiktive personer fra Danmark
Wasteland Discotheque

Wasteland Discotheque er det fjerde album fra det danske metalband Raunchy. Det blev udgivet 16. juni 2008.

Numre 
 "This Blackout Is Your Apocalypse (Intro)" – 2:20
 "Somewhere Along the Road" – 4:12
 "The Bash" – 4:41
 "Warriors" – 4:14
 "Straight to Hell" – 3:40
 "Welcome the Storm" – 4:17
 "Wasteland Discotheque" – 4:19
 "Somebody's Watching Me" – 3:55
 "A Heavy Burden (feat. Lars Vognstrup)" – 4:48
 "To the Lighthouse" – 5:15
 "Showdown Recovery" – 4:25
 "The Comfort In Leaving" – 7:59

Album fra 2008
Raunchy-album
Death Pop Romance

Death Pop Romance er det tredje album fra det danske metalband Raunchy. Det blev udgivet 20. februar 2006. 

Albummet er produceret af Tue Madsen, og det modtog prisen for "Bedste produktion" og "Bedste albumcover" ved Danish Metal Awards i 2006.

Spor 
 "This Legend Forever" – 4:24
 "Abandon Your Hope" – 4:43
 "Phantoms" – 5:01
 "The Curse of Bravery" – 4:20
 "Remembrance" – 5:21
 "Live the Myth" – 5:36
 "City of Hurt" – 5:02
 "Persistence" – 4:22
 "The Velvet Remains" – 4:16
 "Farewell to Devotion" – 5:29

Album fra 2006
Raunchy-album
Henrik Tønder

Henrik Tønder (født i 1974 i Bredebro) er direktør i Vejle Boldklub. Han har arbejdet i klubben siden 2004, og blev i en alder af 31 år ordførende direktør i 2006. Da han tiltrådte som direktør var han den yngste direktør i SAS Ligaen. Efter otte år som direktør forlod Henrik Tønder klubben i 2014 for at blive Salgschef i Esbjerg fB, men vendte dog tilbage som direktør i Vejle Boldklub i 2016.

Profil 
Henrik Tønder blev født i Bredebro i 1974. Som 13-årig skiftede han til Esbjerg fB, inden han spillede fire år i VB som junior og yngling. Henrik Tønder skiftede herefter til Haderslev FK som første-års-senior inden han blev ansat som salgschef i Haderslev FK.

Henrik Tønder er uddannet akademiøkonom med speciale i detailhandel.

Kilde

Supplerende materiale 

 Jyske Vestkysten: Erhvervsmatadorer skyder millioner i Vejle boldklub

Ledere i Vejle Boldklub
Vejle Boldklub Kolding
Obafemi Martins

Obafemi Akinwunmi Martins (født 28. oktober 1984 i Lagos, Nigeria) er en nigeriansk fodboldspiller, der spiller som angriber for Shanghai Greenland Shenhua  den kinesiske liga.

Karriere

Inter 
I perioden 2001 til 2006 spillede Martin i den italienske storklub Inter, hvor han var med til at vinde den italienske pokalturnering Coppa Italia i både 2005 og 2006.

Herefter har han haft en række kortere ophold i forskellige europæiske klubber, hvor han var forbi klubberne Newcastle United, VfL Wolfsburg, FC Rubin Kazan og Birmingham City F.C..

Levante UD 
I september 2012 indgik Martins en to-årig kontrakt med den spanske Primera Division klub Levante UD. Han kom til klubben på en fri transfer fra russiske FC Rubin Kazan, hvor han var blevet fritstillet fra sin kontrakt.

Det blev dog ikke til mere end et halvt år i klubben. Martins valgte nemlig i marts 2013 at købe sig selv fri af kontrakten med spaniere for 22 millioner kroner, for derefter at skifte til den amerikanske Major League Soccer-klub Seattle Sounders FC.

Landshold 
Martins debuterede for Nigerias landshold den 29. maj 2004 i et opgør mod Irland. Allerede i denne kamp scorede han sit første mål. Han var efterfølgende med i den nigerianske trup til African Nations Cup i både 2006, 2008 og 2010, samt til VM i 2010.

Titler 
Coppa Italia
 2005 og 2006 med Inter

Eksterne henvisninger 

 Soccerbase.com spillerinfo

Referencer 

Fodboldspillere fra Nigeria
Deltagere ved verdensmesterskabet i fodbold 2010
Fodboldspillere fra FC Internazionale Milano
Fodboldspillere fra Newcastle United F.C.
Fodboldspillere fra VfL Wolfsburg
Fodboldspillere fra AC Reggiana 1919
Fodboldspillere fra Birmingham City F.C.
Fodboldspillere fra Levante UD
Fodboldspillere fra Rubin Kazan
Fodboldspillere fra Seattle Sounders
The Way You Make Me Feel

"The Way You Make Me Feel" er en hitsingle af den afdøde Michael Jackson fra sit album Bad. Nummeret blev #1 på adskillige hitlister, blandt andet på den italienske og den amerikanske hitliste.

I musikvidoen fremgår Michael Jackson, der forfølger en kvinde spillet af Tatiana Thumbtzen.

Hitlister

Weekly charts

Årshitlister

Referencer 

Sange af Michael Jackson
Bel canto

Bel canto, belcanto, bel-canto (it. "skøn sang", "skønsang") er en betegnelse for den klangskønne sang, modsat den deklamatoriske. Det er et italiensk begreb, som refererer til en sangstil og teorien bag en sangteknik, som opstod i Italien mod slutningen af 1500-tallet og nåede et højdepunkt i begyndelsen af 1800-tallet.

Udtrykket bel canto bruges ofte på flere måder:
 bel canto som en sangstil, hvor Rossini, Bellini og Donizetti er kendte repræsentanter for denne stilart.
 belcanto-teknik, hvor man egentlig blot refererer til en smuk stemme, uden at vedkommende synger i belcanto-stil eller værker fra belcanto-epoken.
 belcanto-epoke: den periode, hvor stilarten var fremherskende

Se også
 Italienske og franske musikudtryk

Eksterne henvisninger 
Videoeksempler
 Salvatore Fisichella, Bellini's I puritani
 Edita Gruberova, Bellini's I puritani
 Mariella Devia, Donizetti's Lucia di Lammermoor

Note

Musikudtryk
Opera
Aaron Hughes

Aaron William Hughes (født 8. november 1979 i Cookstown, Nordirland) er en tidligere nordirsk fodboldspiller, der sidst spillede som forsvarsspiller hos Hearts i Skotland. Han har tidligere spillet for blandt andet Newcastle, Fulham og Aston Villa.

Den 11. juni 2019 annoncerede Hughes sit karrierestop i en alder af 39.

Landshold 
Hughes står noteret for 112 kampe for Nordirlands landshold, som han også var anfører for. Han debuterede for sit land den 25. marts 1998 i et opgør mod Slovakiet.

Eksterne henvisninger

Referencer 

Fodboldspillere fra Nordirland
Fodboldspillere fra Newcastle United F.C.
Fodboldspillere fra Aston Villa F.C.
Fodboldspillere fra Fulham F.C.
Deltagere ved det europæiske mesterskab i fodbold 2016
Fredrik Stoor

Fredrik Olof Esaias Stoor Siekkinen (født 28. februar 1984 i Stockholm, Sverige) er en svensk fodboldspiller, der siden hans kontrakt med Viborg FF udløb den 1. juli 2014, har været kontraktløs. Han spillede for Viborg i anden del af Superliga-sæsonen 2013-14 som højre back. Han spillede på samme plads i den forrige klub, Lillestrøm. Desuden har han tidligere spillet for Hammarby IF i sit hjemland, for engelske Fulham og Derby County, samt for andre norsk klubber, Rosenborg og Vålerenga.

Landshold 
Stoor nåede i sin tid som landsholdsspiller (2008) at spille 11 kampe for Sveriges landshold, som han debuterede for den 13. januar 2008 i et opgør mod Costa Rica. Han blev eftefølgende udtaget til den svenske trup til EM i 2008 i Østrig og Schweiz.

Kilder

Eksterne henvisninger 
 Fredrik Stoor  på Soccerbase.com

Fodboldspillere fra Sverige
Deltagere ved det europæiske mesterskab i fodbold 2008
Fodboldspillere fra Hammarby IF
Fodboldspillere fra Rosenborg BK
Fodboldspillere fra Fulham F.C.
Fodboldspillere fra Derby County F.C.
Fodboldspillere fra Vålerenga IF
Fodboldspillere fra Lillestrøm SK
Fodboldspillere fra Viborg FF
Personer fra Stockholm
Joey O'Brien

Joseph Martin O'Brien (født 17. februar 1986 i Dublin, Irland) er en irsk fodboldspiller, der spiller som midtbanespiller hos Shamrock Rovers. Han har tidligere spillet mange år i England, hos blandt andet West Ham og Bolton.

Landshold 
O'Brien står (pr. april 2018) noteret for fem kampe for Irlands landshold, som han debuterede for den 1. marts 2006.

Eksterne henvisninger 

Fodboldspillere fra Irland
Fodboldspillere fra Bolton Wanderers F.C.
Fodboldspillere fra Sheffield Wednesday F.C.
Fodboldspillere fra West Ham United F.C.
Personer fra Dublin
Bengt Holbek

Bengt Knud Holbek (1. april 1933 – 27. august 1992 i Hugkrogen, Faxe) var en dansk folklorist.
Holbek studerede folkloristik under vejledning af professor Laurits Bødker og tog magistergraden 6. juni 1962. I perioden 1962 til 1970 var han arkivar ved Dansk Folkemindesamling, dernæst amanuensis ved samme institution, indtil han i 1972 blev lektor i ”Folkemindevidenskab” (senere Folkloristik”) ved det nu nedlagte Institut for Folkemindevidenskab, Københavns universitet, hvor han også var institutleder. Sad endvidere i fakultetsrådet. Fra 1987 dr.phil. I denne stilling blev han frem til sin død i 1992.

Han har arbejdet indenfor de fleste genrer af folkedigtningen, men doktorafhandlingen skrev han om trylleeventyrene.

Han var ansat som gæsteprofessor på University of California, Berkeley første gang i 1985, og anden gang kort før sin død i 1992. Han var flittig gæsteforlæser ved flere andre universiteter i USA, Skandinavien og Europa inklusive det daværende Østeuropa.

Han disputerede 29. maj 1987 (aud. 15-1-30A) til den filosofiske doktorgrad over afhandlingen ”Interpretation of Fairy Tales. Danish Folklore in a European Perspective”. Disputatsen er dedikeret til folkloristen Evald Tang Kristensen.

Bibliografi 
 August F. Schmidt: bibliografi : udgivet i anledning af forfatterens 60-års dag den 4. august 1959, København 1959.
 (Sm.m. Iørn Piø): Alverdens Ordsprog. Politiken. København 1964. [Norsk udgave 1969, svensk udgave 1984.]
 Balladen och folket. [Översättning från danskan av Bengt af Klintberg.] Institutet för folklivsforskning, Stockholm, Stockholm 1983. 
 (Sm.m. Iørn Piø): Fabeldyr og sagnfolk. Politikens Forlag. København 1967.
 (Sm.m. Kersti Andersson): Om tolkningen av undersagor. Institutet för folklivsforskning, Stockholm, Stockholm 1983.
 Institut for folkemindevidenskab 1967-1987. [Jubilæumsskrift.] Københavns Universitet. København 1987.
 Interpretation of Fairy Tales. Danish Folklore in a European Perspective. FFC 239, Vol. CIII. Helsinki 1987. (2. udg. 1998.)

Kilder 
 Michèle Simonsen: «Bengt Holbek 1933-1992», (s. 117). Nord Nytt nr. 49. Februar 1993.
 Bengt Knud Holbek
 Berkely University of California

Eksterne henvisninger 
 

Folklorister fra Danmark
Faglitterære forfattere fra Danmark
Ansatte ved Københavns Universitet
Dansksprogede forfattere fra Danmark
Bengt